section_heading: Tijek oružanog sukoba
paragraph_text: Tada su započeli pregovori za mir, koji je zaključen 26. prosinca 1825. Pošto burmanski kralj, Bagyidaw, nije htio ratificirati ugovor o miru, general Campbell je 19. siječnja 1826. nastavio nadiranje prema Avi (Avā). Tada je kralj popustio i mir je ponovno zaključen 24. veljače 1826. Prema odredbama ugovora iz Yandaboa Burma je ustupila Velikoj Britaniji pokrajine Arakan i Tenaserim, odrekla se Asama i Manipura i platila ratnu odštetu.